**अपने वित्तीय विकल्पों को समझना**

हमें प्रसन्नता है कि आपने अपनी स्वास्थ्य देखभाल की आवश्यकताओं के लिए सेंट एग्नेस मेडिकल सेंटर को चुना है। हम आपको उच्च गुणवत्ता वाली एवं करुणामय देखभाल प्रदान करने के लिए तत्पर हैं।

सेवा से पहले, **सेंट एग्नेस** अग्रिम भुगतान का अनुरोध करता है। इसका एकत्रण हमारे किसी सेंट एग्नेस लाभ समर्थक (बेनेफ़िट एडवोकेट) के साथ एक फोन कॉल के जरिए, या फिर अस्पताल आगमन पर पंजीयन के समय किया जा सकता है।

हम समझते हैं कि अग्रिम धन लेने की हमारी नीति तब भ्रमित कर सकने वाली हो सकती है यदि आप पहले हमारी इकाइयों में आए हों और आपको सेवा से पहले कभी-भी कोई भुगतान न करना पड़ा हो। कृपया जान लें कि अग्रिम देय राशियां, आपकी जेब से खर्च होने वाले कुल व्यय के मद में किए जाने वाले भुगतान हैं। इस विवरणिका में आमतौर पर पूछे जाने वाले कुछ प्रश्नों के उत्तर हैं। हमें आशा है कि आपको यह उपयोगी लगेगी।

कृपया ध्यान दें कि किसी भी रोगी को, सेवा के समय उसकी भुगतान करने की योग्यता के आधार पर अविलंबी (अर्जेंट)/ आकस्मिक देखभाल से इनकार नहीं किया जाता है।

सेंट एग्नेस मेडिकल सेंटर रोगियों की भुगतान करने में असमर्थता के आधार पर उनसे भेदभाव नहीं करता है। जिन रोगियों को वित्तीय सहायता की आवश्यकता है या जो अस्थायी वित्तीय संकट का सामना कर रहे हैं, उनके लिए सेंट एग्नेस लचीली वित्तीय व्यवस्थाएं या अतिरिक्त वित्तीय सहायता प्रस्तुत करता है।

हमसे ***www.samc.com*** पर ऑनलाइन मिलें या हमारे लाभ समर्थन (बेनेफ़िट एडवोकेसी) कार्यालयों को **(559) 450-SAMC** **(7262) पर कॉल करें।**

सह-भुगतान (को-पेमेंट), सहबीमा (कोइन्श्योरेंस), कटौती योग्य राशि (डिडक्टेबिल) और जेब-से-खर्च (ऑउट-ऑफ़-पॉकेट) की अधिकतम सीमा में क्या अंतर है?

**A. जेब-से-खर्च (आउट-ऑफ़-पॉकेट) उत्तरदायित्व:** किसी व्यक्ति की बीमा योजना के परिभाषित नियमों पर आधारित देय राशि। आपके जेब-से-खर्च (आउट-ऑफ़-पॉकेट) उत्तरदायित्वों में क्या-कुछ शामिल हो सकता है इसकी संक्षिप्त व्याख्या के लिए कृपया नीचे पढ़ें।

**B. सह-भुगतान (को-पेमेंट/को-पे):** आपकी बीमा योजना द्वारा निर्धारित एक नियत राशि जिसका अनुरोध सेवा प्राप्त होने के समय पर कवर्ड चिकित्सीय सेवाओं के लिए किया जाता है। उदाहरण: अस्पताल के आपातकालीन विभाग में प्रत्येक मुलाकात के लिए $50 का भुगतान देय।

**सी. सहबीमा:** इसका अर्थ किसी रोगी और उसकी बीमा कंपनी द्वारा कवर्ड चिकित्सीय व्ययों को साझा किए जाने से है। बीमा कंपनी कवर्ड व्ययों के एक निश्चित प्रतिशत का भुगतान करती है और शेष राशि का भुगतान रोगी करता है।

**डी. कटौती योग्य राशि:** रोगी के कवर्ड चिकित्सीय व्ययों का वह भाग जिसका भुगतान व्यक्ति द्वारा हर कैलेंडर वर्ष में किया जाना आवश्यक है, उसके बाद ही बीमा कंपनी लाभों का भुगतान करना आरंभ करती है।

**ई. जेब-से-खर्च (आउट-ऑफ़-पॉकेट) की अधिकतम सीमा:** एक पूर्वनिर्धारित, सीमित धन राशि जिसका व्यक्ति द्वारा सीधे भुगतान किया जाना आवश्यक है, उसके बाद ही बीमा कंपनी या स्व-बीमित नियोक्ता व्यक्ति के स्वास्थ्य देखभाल व्ययों के 100 प्रतिशत का भुगतान करेगा।

अक्सर पूछे जाने वाले प्रश्न

**मेरे जेब-से-खर्च (आउट-ऑफ़-पॉकेट) उत्तरदायित्व के लिए अग्रिम भुगतान का अनुरोध क्यों किया जाता है?**

सेंट एग्नेस मेडिकल सेंटर ने अस्पताल आने से जुड़ी वित्तीय चिंता को कुछ हद तक घटाने के लिए हमारे रोगियों के प्रति एक शिष्टाचार के रूप में अग्रिम राशियां एकत्र करनी आरंभ की थीं। यह अग्रिम भुगतान आपके कुल व्ययों के मद में लागू होगा। बीमा द्वारा भुगतान के बाद जो भी शेष बकाया होगा उसे आप पर बिल किया जाएगा।

**मेरे भुगतान विकल्प क्या हैं?**

अस्पताल चैक, क्रेडिट कार्ड, डेबिट कार्ड और नकदी स्वीकार करता है।

**यदि मेरे पास बीमा न हो या मैं मेरे जेब-से-खर्च (आउट-ऑफ़-पॉकेट) उत्तरदायित्व का भुगतान करने में समर्थ नहीं हूँ तो क्या होगा?**

सेंट एग्नेस मेडिकल सेंटर आपकी वैयक्तिक आवश्यकताओं की पूर्ति में मदद के लिए लचीली वित्तीय व्यवस्थाएं प्रस्तुत करता है। जो व्यक्ति आवश्यक चिकित्सीय सेवाओं के लिए भुगतान करने में असमर्थ हैं, उनके चिकित्सा बिलों के भुगतान हेतु सहायता प्राप्त करने में उनकी मदद के लिए हर संभव प्रयास किया जाएगा, जिनमें निम्नांकित विकल्प शामिल हैं:

* **भुगतान योजनाएं या रोगी ऋण** – रोगी सेवाओं का भुगतान एक निश्चित समयावधि में मासिक किश्तों में कर सकते हैं।
* **राज्य सहायता कार्यक्रम** – आप सरकारी कार्यक्रमों के लिए अर्ह हैं या नहीं यह देखने के लिए हमारी टीम आपके साथ कार्य कर सकती है।
* **वित्तीय सहायता कार्यक्रम** – ऐसे रोगियों के लिए कार्यक्रम उपलब्ध हैं जिन्हें राज्य/संघीय सहायता के लिए पात्र नहीं माना गया है, पर जिनके पास पर्याप्त वित्तीय संसाधन नहीं हैं। वित्तीय मूल्यांकन पूर्ण करने के बाद, संभव है कि आप सेंट एग्नेस द्वारा आपको प्रदत् सेवाओं हेतु वित्तीय सहायता के लिए पात्र पाए जाएं।

**एक मुलाकात के लिए एक से अधिक बिल क्यों भेजे गए हैं?**

सेंट एग्नेस केवल अस्पताल सेवाओं की बिलिंग करने और उनका भुगतान एकत्र करने के लिए उत्तरदायी है। चूंकि चिकित्सक अस्पताल द्वारा नियुक्त नहीं हैं, अतः उनके लिए आवश्यक है कि वे अपनी सेवाओं के लिए अलग से बिल भेजें। टिकाऊ चिकित्सा उपकरण और एंबुलेंस कंपनियां भी अस्पताल से अलग बिल करती हैं।

दी गईं सेवाओं के आधार पर, आपको नीचे सूचीबद्ध एक या अधिक समूहों से अलग बिल प्राप्त हो सकता है। यदि आपको कोई प्रश्न पूछना हो तो हम आपको उपयुक्त बिलिंग कार्यालय से संपर्क करने का सुझाव देते हैं।

जिन बाहरी कंपनियों से आपको बिल प्राप्त हो सकता है उनकी संपूर्ण सूची के लिए, ***www.samc.com*** पर आएं।

**एम्बुलेंस**

*एंबुलेंस कंपनियों की संपूर्ण सूची* ***samc.com*** पर उपलब्ध है।

**निश्चेतना (एनेस्थेसियोलॉजी)**

एनेस्थेसिया कन्सलटेंट्स ऑफ़ फ़्रेस्नो **(559) 436-0871**

**टिकाऊ चिकित्सा उपकरण**

डीजेओ ग्लोबल, इंक. **888-225-4398**

**आपातकालीन विभाग**

सीईपी – कैलिफ़ोर्निया एमरजेंसी फिजीशियन्सऑफ़ अमेरिका **(800) 498-7157** ओबी हॉस्पिटलिस्ट ग्रुप (ओबीएचजी) **(864) 908-3627**

**हॉस्पिटलिस्ट**

सीईपी – कैलिफ़ोर्निया एमरजेंसी फिजीशियन्स ऑफ़ अमेरिका **(800) 498-7157**

**लैबोरेटरी/पैथोलॉजी**

सेंट एग्नेस पैथोलॉजी मेडिकल ग्रुप **(877) 411-9005** या **(800) 775-4238**

**रेडियेशन थेरेपी**

सीकेयर (cCare) – कैलिफ़ोर्निया कैंसर एसोसिएट्स **(559) 438-1245**

**रेडियोलॉजी (एक्स-रे, सीटी स्केन, एमआरआई, न्यूक्लियर मेडिसिन)**

विशन रेडियोलॉजिकल मेडिकल ग्रुप, इंक. **(559) 485-8330**

सेंट एग्नेस को आपकी स्वास्थ्य देखभाल आवश्यकताओं की पूर्ति करने का अवसर देने के लिए आपको धन्यवाद।

यदि आपके पास और कोई प्रश्न हो तो कृपया निःसंकोच हमारे लाभ समर्थक (बेनेफ़िट एडवोकेट) कार्यालय से, **(559) 450-SAMC** **(7262)** पर संपर्क करें।

सेंट एग्नेस मेडिकल सेंटर लागू संघीय नागरिक अधिकार कानूनों का अनुपालन करता है और जाति/नस्ल, रंग, राष्ट्रीय मूल, आयु, अशक्तता या लिंग के आधार पर भेदभाव नहीं करता है।